Steesdörp

Steesdörp (hoochdüütsch: Stedesdorf) is en Gemeend in Oostfreesland in de Samtgemeend Esens in‘n Landkreis Wittmund in Neddersassen mit 1550 Inwahner (Stand: 31. Dezember 2016) up en Flach van 27,95 km².

 Geografie 
Steesdörp is en Geestrandsiedlung un liggt an de Verbinnensstraat tüschen Esens (etwa veer Kilometer nordwestlich van Steesdörp) un Wittmund (etwa negen Kilometer südöstlich).

To de Gemeend hörrn neben de Oortschap Steesdörp de Oortsdeelen Mambörg, Oosteraccum un Thunum.

 Historie 
Eerstmal upführt is Steesdörp in en Schenkungsoorkunn van den Arzbischop Adalbero van Bremen. In disse Ooorkunn ut dat Johr 1137 wurrd dat nee grünnd Prämonstratenserkloster Stood de Bedrag van veer Mark ut uns Kuria Stedesdorpe (quatuor marce den curia nostra Stedesdorpe) toeegnet. Of sück dat bi Stedesdorpe um Steesdörp hannelt, is allerdings umstreeden. Ok Steddörp in den Landkreis Rodenborg (Wümm) kunn dormit meent ween.Ev.-luth. Kirchengemeinde Stedesdorf (Hrsg.): 1137 - 1987. Die St. Aegidien-Kirche zu Stedesdorf. Geschichte einer Kirchengemeinde, Stedesdorf 1987, S. 31.

In de Oortschap Thunum geev dat fröher en Borg. Bit to 1344 is dat ok nahwiesbor. Mambörg düükt 1473 eerstmals up un Oosteraccum wurr eerstmals 1497 nömmt.

 Karkenhistorie 
De Domscholaster van Bremen, Adam, bericht 1050 van Karken in’n Küstenberiek. Ok för Steesdörp is en fröhe Karkenholtbau in disse Tiet nahwiest. In de eerst Hälft van dat 12. Johrhunnert wurr aber all en Tuffsteenkark upricht, de as de öldste Kark in dat olt Harlingerland gellt. In Steesdörp verhannel dat Sendgericht un dat Sendrecht wurr in den Oort utspraaken. As Sendkark harr de Oort de Funktschoon van en regionale Ecclesia Matrix (Moderkark) un hett den karklichen Infloot up de Nahberdörper utöövt. Esens, Thunum, Burhaaf, Dunum, Weerm, Fulkum, Buttfoor, Westerbur un wieder Öörd weern karklich Steesdörp ünnerstellt. Somit weer Steesdörp in dat nördlich Bisdom Bremen de gröttste Sendkarkenbezirk (1420).

 Bowarken 
miniatur|St.-Ägidien-Kark, van Süüden ut sehn
De St.-Ägidien-Kark in Steesdörp wurr as Sendkark van dat ehmalge Arzbisdom Bremen tüschen 1100 und 1150 errichtet. Hör Grundreettyp is in Oostfreesland wat besünners. Dat drungen Karkenschipp wurrd dör en intrucken un meeest quadratischen Chorberiek afslooten. De ut Backsteen müert Glockentoorn (slooten Typ) steiht free un stammt van 1695.Robert Noah, a.a.O., S. 35. An de Nordsiet van den free stahn Glockentoorn befind sück de Rillensteen van Steesdörp.

 Literatur 
 Evangelisch-lutherische Kirchengemeinde Stedesdorf (Hrsg.): 1137–1987. Die St. Aegidien-Kirche zu Stedesdorf. Geschichte einer Kirchengemeinde. Stedesdorf 1987

 Weblinks 

 Homepage van den Gemeend Steesdörp; afropen an‘n 29. Mai 2018.
 Homepage van den Samtgemeend Esens
 Online Ortsfamilienbuch der Orte Stedesdorf, Burhafe, Dunum

 Enkeld Nahwiesen 

Kategorie:Oort
Kategorie:Landkreis Wittmund
Kategorie:Oostfreesland
Kategorie:Neddersassen